Deg wayen yerzan adeg n tmeḍlin deg w At Buɣerdan, xas ma yella wadeg-is d tidet lamaεna yal taddart seg tuddrin-is tesεa adeg anida i meḍlen imezdaɣ-is ama d wid i izedɣen dagi neɣ wid i yettidiren beṛṛa n waɣir neɣ akkin i yilel. ɣef waya mi ara tili temḍelt imawlan-is ulac d acu ara xedmen, ad mmagren kan imεeẓẓiren i d-yettasen seg yal tama ama d wid n twacult neɣ wid i dyettasen seg tuddrin-nniḍen. Ma d imezdaɣ-is d nutni ara d-yaɣen isufar iwakken ad sswen imensi, asewwi n teḥbulin,…Yal tawacult n uxxam d acu ara d-theyyi wa ad as-t-id-tawi i bab n temḍelt.